I begynnelsen av juli i år ble Marte Deborah Dalelv (24) dømt til 16 måneders fengsel for alkoholbruk, sex utenfor ekteskapet og for å ha avgitt falsk forklaring, etter at hun anmeldte en voldtekt i Dubai under en jobbreise.* Hun anket saken umiddelbart, og ankesaken er ventet å begynne i september.* Kort tid etter anmeldelsen fikk Dalelv sparken fra jobben sin hos Al Mana Interiors, som var hennes formelle arbeidsgiver i Qatar.* Interiørfirmaet har i etterkant av oppsigelsen sagt at de sympatiserer med 24-åringen og har tilbudt henne hjelp.* Dalelv får fri rettshjelp fra Norge. Utenriksminister Espen Barth Eide har engasjert seg sterkt i saken og har lovt å følge saken helt til Marte er hjemme i Norge igjen.* Saken har også fått stor oppmerksomhet internasjonalt og er blant annet omtalt av CNN, BBC og Al Jazeera.* Dalelv har de siste månedene bodd i den norske sjømannskirken i Dubai og ønsker ifølge Eide også å bo her i månedene som kommer. 24-åringen har fått passet sitt beslaglagt i påvente av ankesaken, og kan dermed ikke forlate landet.* Mandag møtte Dalelv statsadvokaten i Dubai. (©NTB)